Από σήμερα τίθεται σε εφαρμογή το μέτρο για κλείσιμο μπαρ, εστιατορίων και καφέ, αλλά ήδη από χθες η νέα πραγματικότητα λόγω κορωνοϊού ήταν ορατή σε όλη την Αθήνα.

Από την ώρα που ανακοινώθηκε πως με ΠΝΠ εφαρμόζονται μέτρα που περιλαμβάνουν το κλείσιμο ή μεγάλες αλλαγές στη λειτουργία καταστημάτων, χιλιάδες επιχειρήσεις κλήθηκαν να προετοιμαστούν για την επόμενη μέρα και το επόμενο διάστημα.

Το λουκέτο σημαίνει για μια επιχείρηση εκτός από απώλεια εσόδων και προετοιμασία καθώς τραπέζια και καρέκλες έπρεπε να μαζευτούν, και προϊόντα να αποθηκευθούν. Αρκετές επιχειρήσεις μπορούν να λειτουργήσουν ακόμη, αλλά αλλάζοντας σημαντικά τον τρόπο. Οι οδηγίες είναι ξεκάθαρες για το πώς ένα κατάστημα μπορεί να πουλήσει καφέ ή φαγητό: μόνο takeaway και delivery και αυτό υπό προϋποθέσεις.

Διαβάστε εδώ αναλυτικά ποιες επιχειρήσεις μένουν ανοιχτές και ποιες κλείνουν.

Επιτρέπεται μόνο η μεταφορά του προϊόντος που σερβίρεται στους πελάτες.

ΠΡΟΣΟΧΗ

1) Καταστήματα που σερβίρουν πακέτο δεν θα έχουν τα φώτα του σαλονιού ανοικτά και δεν θα επιτρέπουν ούτε σε ένα πελάτη να καθίσει στο σαλόνι.

2) Καταστήματα που σερβίρουν πακέτο, χωρίς τραπεζοκαθίσματα, θα επιτρέπουν έως πέντε άτομα, να παραλάβουν το προϊόν που έχουν παραγγελία.

3) Καταστήματα που σερβίρουν πακέτο, αν διαθέτουν εξωτερικά τραπεζοκαθίσματα, θα τα απομακρύνουν.

4) Όσες επιχειρήσεις δεν διαθέτουν ΚΑΔ για delivery μπορούν να κάνουν αναγγελία μέσω notifybusiness (notifybusiness.gov.gr) ή να επικοινωνήσουν με το λογιστή τους.

5)Στα ελεγκτικά όργανα, Αστυνομία και Λιμενικό Σώμα, ήδη τους εδόθη εντολή να ενημερώσουν την επιχείρησή μας.

6) Σε περίπτωση που συλληφθεί επιχείρηση που λειτουργεί και σερβίρει στο σαλόνι της, τα μέτρα και οι κυρώσεις είναι εξοντωτικά.

7) Οι τρέχουσες υποχρεώσεις (ΦΠΑ, ΟΑΕΕ, Ρυθμίσεις κ.λ.π.), θα ανασταλούν με τα νέα μέτρα τα οποία θα ανακοινώσει η κυβέρνηση.

Πάντως από χθες το βράδυ και ενώ η κίνηση στα εστιατόρια και τα μπαρ ήταν ήδη αρκετά μειωμένη, πολλά καταστήματα επέλεξαν να κλείσουν νωρίτερα από την εφαρμογή του μέτρου και η εικόνα στο κέντρο της Αθήνας και άλλων περιοχών θύμιζε αντίστοιχη με αυτή που μέρες τώρα βλέπαμε σε χώρες όπως η Ιταλία.

(EUROKINISSI)

(EUROKINISSI)

(EUROKINISSI)

(EUROKINISSI)

(EUROKINISSI)

(EUROKINISSI)

(EUROKINISSI)

(EUROKINISSI)